فائزہ حسن

فائزہ حسن ایک پاکستانی اداکارہ ، ماڈل اور پروڈیوسر ہیں۔ وہ ڈراما سیریل منزل ، ازن رخصت ، اماں اور لناز اور ہم نشین میں اپنے کرداروں کے لیے جانی جاتی ہیں۔

وہ ڈراما سیریل نند میں گوہر کے نام سے اپنے کردار کے لیے مشہور ہیں۔ اس ڈرامے میں ان کے کردار گوہر کو عوام الناس میں بہت زیادہ پزیرائی ملی ہے۔

 ابتدائی زندگی 
فائزہ کی پیدائش 1982 5 جنوری کو پاکستان کے شہر کراچی میں ہوئی  انھوں نے خاتون پاکستان گورنمنٹ ڈگری کالج برائے خواتین سے اپنی تعلیم مکمل کی انھوں نے انگریزی ادب میں بی اے کیا اور بعد میں انھوں نے انگریزی اور اردو ادب میں ماسٹر ڈگری حاصل کی ۔

 کیریئر 
2003 میں فائزہ پی ٹی وی کی ڈراما سہیل کی تمنا میں نظر آئیں ۔
ان کے معروف ڈراموں میں ٹوٹے خواب، ماہ نیم شب، 86 لیکن ، دربار دل، وجودِ لاریب شامل ہیں  انھوں نے اماں اور گلناز ، برنس روڈ کی نیلوفر، ہم نشین ور ازن رخصت میں بھی اپنی اداکاری کے جوہر دکھائے۔ 

وہ 2018 میں ریلیز ہونے والی فلم لوڈ ویڈنگ میں بے بی باجی کے کردار میں بھی نظر آئیں۔  

2020 میں وہ گوہر کے نام سے ڈراما نند میں نظر آئیں۔ اس کردار نے انھیں شہرت کی نئی بلندیوں پر پہنچا دیا ۔    ۔

 ذاتی زندگی 
فائزہ کی شادی مبشر ہمایوں سے 2007 میں ہوئی ۔ ان کے دو بچے ہیں، ایک بیٹے کا نام محمد سلیمان اور بیٹی کا نام جہاں آرا ہے ۔

 حوالہ جات 

زمرہ:1982ء کی پیدائشیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:پاکستانی ٹیلی ویژن اداکارائیں
زمرہ:پاکستانی فلمی اداکارائیں
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی پاکستانی اداکارائیں
زمرہ:پنجابی سنیما کی اداکارائیں
زمرہ:اردو سنیما میں اداکارائیں
زمرہ:پاکستانی ماڈل خواتین